PATVIRTINTA

Lietuvos muzikos ir teatro akademijos

Senato 2020 m. birželio 29 d. posėdžio

nutarimu Nr. 5-SE

**PIRMOSIOS STUDIJŲ PAKOPOS STUDIJŲ PROGRAMOS *MUZIKOS ATLIKIMAS***

**PROFILIO APRAŠAS**

|  |  |  |
| --- | --- | --- |
| **Studijų programos pavadinimas** | **Studijų programos specializacijos** | **Programos valstybinis kodas** |
| Muzikos atlikimas | Vilniuje vykdomos specializacijos – Akordeonas, Choro dirigavimas, Dainavimas, Džiazas (specializacijų grupė), Dirigavimas pučiamųjų orkestrui, Dirigavimas simfoniniam orkestrui, Fortepijonas, Klavesinas, Liaudies instrumentai (specializacijų grupė), Styginiai instrumentai (specializacijų grupė), Pučiamieji ir mušamieji instrumentai (specializacijų grupė), Vargonai.Klaipėdoje vykdomos specializacijos – Chorvedyba ir vargonininkavimas, Dainavimas, Džiazo ir populiarioji muzika, Liaudies instrumentai, Miuziklas, Styginiai instrumentai (gitara) | 6121PX010 |

|  |  |
| --- | --- |
| **LMTA padalinys (-iai)** | **Programos vykdymo kalba (-os)** |
| Muzikos fakultetas, Klaipėdos fakultetas | Lietuvių k., anglų k., rusų k. |

|  |  |  |
| --- | --- | --- |
| **Studijų rūšis** | **Studijų pakopa** | **Kvalifikacijos lygis pagal LTKS[[1]](#footnote-1)** |
| Universitetinės studijos | Pirmoji (I) | VI lygis |

|  |  |  |  |  |
| --- | --- | --- | --- | --- |
| **Studijų forma (-os) ir trukmė metais** | **Programos apimtis kreditais** | **Visas studento darbo krūvis valandomis** | **Kontaktinio darbo valandos** | **Savarankiško darbo valandos** |
| Nuolatinė (4 metai) | 240 | 6400 |  |  |

|  |  |  |
| --- | --- | --- |
| **Studijų krypčių grupė** | **Pagrindinė studijų kryptis** | **Gretutinė studijų kryptis (jei yra)** |
| Menai | Muzika | Yra galimybė rinktis gretutinės pedagogikos krypties studijas. |

|  |
| --- |
| **Suteikiamas kvalifikacinis laipsnis ir (ar) profesinė kvalifikacija (jei yra)** |
| Meno bakalauras |

|  |  |
| --- | --- |
| **Studijų programos komiteto pirmininkas (vadovas)** | **Vadovo kontaktinė informacija** |
| Programos komiteto pirmininkas – prof. Deividas Staponkus | Muzikos fakultetas, Tilto g. 16, Vilnius8 (5) 261 0441, el. p. deividas.staponkus@lmta.lt  |
| Programos vykdomų specializacijų Klaipėdos fakultete komiteto pirmininkas – prof. V. Tetenskas | Klaipėdos fakultetas, Donelaičio g. 4, Klaipėda, Tel.: (8 46) 24 63 01, el. p. loreta.jonaviciene@lmta.lt  |

|  |  |
| --- | --- |
| **Akredituojanti institucija** | **Akredituota iki** |
| Studijų kokybės vertinimo centras | 2020-08-31 |

|  |
| --- |
| **Studijų programos tikslas** |
| *Muzikos atlikimo* bakalauro studijų programos tikslas yra parengti profesionalius pasirinktos specializacijos muzikos atlikėjus, gebančius parengti ir viešai atlikti įvairių stilių ir žanrų kūrinius solo, įvairios sudėties ansambliuose ir (ar) orkestruose, išmanančius muzikinį pasirinktos specializacijos repertuarą istoriniu ir teoriniu požiūriais, gebančius savarankiškai dirbti ir tobulėti, bendrauti ir bendradarbiauti, plėtoti koncertinę veiklą.  |

|  |
| --- |
| **Studijų programos profilis** |
| **Studijų programos turinys: dalykų (modulių) grupės** | **Studijų programos pobūdis** | **Studijų programos skiriamieji bruožai** |
| Studijų krypties dalykai, bendrieji universitetiniai dalykai, laisvai pasirenkami arba gretu­tinės krypties dalykai, profesijos praktika, baigiamieji darbai | Studijų programa orientuota į profesionalaus muzikos atlikėjo parengimą. | Skatinama įgyti tarptautinės patirties renkantis dalines studijas užsienyje pagal mainų programas. Skatinamas dalykinių kompeten­cijų tobulinimas neformaliuoju būdu (dalyvavimas meistriškumo kursuose, koncertinėje veikloje, konkursuose). Skatinamas bendra­darbiavimas su kitų sričių menininkais, dalyvavimas tarpdalyki­niuose meno industrijų projektuose ir tarptautinėje veikloje. Yra galimybė studijuoti gretutinės pedagogikos krypties studijas ir gauti pedagogo kvalifikaciją. |

|  |  |
| --- | --- |
| **Reikalavimai stojantiesiems** | **Ankstesnio mokymosi pripažinimo galimybės** |
| Į pirmosios pakopos studijas konkurso būdu pagal konkursinį balą priimami asmenys, turintys ne žemesnį kaip vidurinį išsilavinimą ir išlaikę stojamąjį egzaminą\*. | Ankstesnis mokymasis (formalusis arba nefor­malusis) *per se* nepri­pažįstamas. Stojantieji laiko egzaminus LMTA nustatyta tvarka. |
| \* Dainavimas ar grojimas pasirinktu muzikos instrumentu ir motyvacinis pokalbis (žr. reikalavimus pasirinktai specializacijai ar specializacijų grupei: <http://lmta.lt/lt/stojamuju-egzaminu-reikalavimai>).  |
| Aktuali informacija apie priėmimą skelbiama LAMA BPO ir LMTA puslapiuose ([www.lamabpo.lt](http://www.lamabpo.lt) ir [www.lmta.lt](http://www.lmta.lt)). |

|  |
| --- |
| **Tolesnių studijų galimybės** |
| *Muzikos atlikimo* studijų programos bakalaurai gali tęsti studijas menų studijų srities muzikos krypties magistrantūroje, tobulindami bakalauro studijose įgytas muzikos atlikėjo kompetencijas ir derindami meno praktikos studijas su meno tyrimais. |

|  |
| --- |
| **Profesinės veiklos galimybės** |
| *Muzikos atlikimo* studijų programoje įgytos žinios, gebėjimai ir meninė patirtis suteikia galimybę dirbti muzikos atlikėjais (solistais ir (arba) ansamblio, orkestro artistais, koncertmeisteriais, iliustratoriais, repetitoriais) meno kolektyvuose, kultūros ir švietimo įstaigose, taip pat savarankiškai plėtoti kūrybinę veiklą. Paklausos darbo rinkoje ir darbdavių interesų požiūriu profesionalūs muzikos meno atlikėjai reikalingi ir įvairiose kultūros ir kūrybinių industrijų srityse, muzikinio švietimo bei ugdymo įstaigose. Pasirinkę gretutinės pedagogikos krypties studijas ir įgiję pedagogo kvalifikaciją absolventai gali dirbti mokytojais vaikų muzikos (meno) mokyklose, konservatorijose. |

|  |  |
| --- | --- |
| **Studijų metodai** | **Vertinimo metodai** |
| Pagrindiniai mokymo ir mokymosi metodai: Informacijos šaltinių apžvalga, garso ir vaizdo medžiagos, mu­zi­kinio teksto analizė, individualūs ir grupiniai užsiėmimai, repeti­ci­jos, seminarai, diskusija, atvejo studija, aplanko me­todas, darbas mažose grupėse (ansambliuose), individualus (savarankiškas) dar­bas, stebėjimas, projektinė veikla, rašto darbo, pra­nešimo, pasiekimų aplanko, meno projekto rengimas ir gynimas. | Studentų pasiekimų vertinimui taikoma kaupiamojo balo sistema, kurioje galutinis pažymys integruoja tarpinių atsiskaitymų ir egzamino pažymius.Studijų rezultatų vertinimo būdai: formuojamasis (darbas grupinių ir individualių užsiėmimų metu), kaupiamasis (sumuojamasis) vertinimas: techninių / meninių atlikimo įgūdžių pristatymas, perklausa, techninė įskaita, rečitalis, koncertas, apklausa žodžiu / raštu, testas, ataskaita, koliokviumas, referatas, pranešimas, pasieki­mų aplankas, gynimas. Egzaminai ir baigiamųjų darbų gynimai vertinami 10 balų sistema. Įskaita vertinama *išlaikyta* arba *neišlaikyta*. |

|  |  |
| --- | --- |
| **Studijų pakopos studijų rezultatų aprašymas\*** | **Numatomi programos studijų rezultatai** |
| 1. Žinios ir jų taikymas | 1.1. Žino ir geba apibūdinti svarbiausius muzikos kalbos elementus ir struktūrinius muzikos darinius, supras jų sąveiką, geba laisvai skaityti muzikos raštą ir metodiškai analizuoti muzikos kūrinių struktūrą, komponavimo techniką ir stilistiką, detalizuoti specifinius pasirinktos specializacijos muzikos kalbos, stiliaus ir atlikimo technikos elementus. |
| 1.2. Žino pagrindinius muzikos istorijos faktus ir ryškiausius muzikos kūrinius, pagrindinių muzikos epochų stilistines ypatybes, pasirinktos specializacijos muzikos interpretacijos tradicijas ir tarptautinius atlikimo standartus. |
| 2. Gebėjimai vykdyti tyrimus | 2.1. Geba numatyti teorinėmis žiniomis ir atlikimo praktika grįstą muzikos kūrinio (-ių) interpretacijos koncepciją, artistiškai ir meniškai įtaigiai perteikti muzikinę mintį pasirinktomis atlikimo meno priemonėmis. |
| 2.2. Geba improvizuoti, aranžuoti ir adaptuoti muzikos kūrinius, naudotis kitomis muzikos kūrybi­nėmis priemonėmis kiek ir kaip reikalauja pasirinktos atlikimo meno specializacijos specifika. |
| 3. Specialieji gebėjimai | 3.1. Geba atlikti muzikos kūrinius solo ir įvairios sudėties ansambliuose demonstruodamas pasirinktos specializacijos atlikimo reikalavimų ir konkretaus muzikos kūrinio konteksto suvokimą, atskleis šiuos gebėjimus atlikdamas baigiamojo meno projekto programą (-as). |
| 3.2. Geba pasirinkti ir panaudoti efektyviausią instrumento / vokalo ir (ar) kūno valdymo ir atlikimo techniką bei (esant poreikiui) technines ir technologines priemones pasirinktos specializacijos muzikos programų rengimui ir atlikimui. |
| 3.3. Yra sukaupęs reprezentatyvų, pasirinktos specializacijos bakalauro programos reikalavimus atitinkančios apimties koncertinį repertuarą ir viešo jo atlikimo ne mažiau kaip dviejuose skirtinguose (kultūriniuose, socialiniuose) kontekstuose patirtį. |
| 3.4. Geba plėtoti studijų metu įgytą patirtį orientuodamasis į muzikos meno ir profesinės veiklos perspektyvas, pristatyti numatomas profesinės ir kūrybinės veiklos gaires pasiekimų aplanke (*portfolio*) kartu su baigiamuoju (-aisiais) meno projektu (-ais). |
| 4. Socialiniai gebėjimai | 4.1. Geba efektyviai ir etiškai bendrauti ir bendradarbiauti su kitais muzikantais ir (ar) kitų sričių menininkais, rengdamas ir įgyvendindamas mažiausiai du pasirinktus muzikinius ir(ar) tarpdisciplininius projektus. |
| 4.2. Geba sklandžiai ir argumentuotai reikšti mintis žodžiu ir raštu, pristatydamas menines idėjas, aptardamas įvairius muzikos komponavimo, atlikimo, suvokimo aspektus ir kitus su muziko profesija susijusius klausimus. |
| 4.3. Geba naudotis rašytiniais ir garsiniais informacijos šaltiniais, tikslingai atrinkti informaciją, ją analizuoti ir panaudoti meninių idėjų pagrindimui ir plėtojimui. |
| 5. Asmeniniai gebėjimai | 5.1. Siekdamas užsibrėžtų tikslų yra motyvuotas, geba savarankiškai numatyti tikslus, planuoti ir organizuoti savo veiklą studijų kontekste, pasirinkti tinkamas menines, organizacines ir metodines priemones tikslui pasiekti. |
| 5.2. Geba efektyviai taikyti įvairiose situacijose savo vaizduotę, intuiciją, emocinį suvokimą, gebėjimą greitai mąstyti ir dirbti kūrybiškai, spręsdamas problemas, susijusias su mažiausiai dviejų pasirinktų skirtingų projektų (muzikinių, tarpdisciplininių, socialinių ar kt.) įgyvendinimu. |

\* Šioje dalyje pateikiamas bakalauro pakopos studijų rezultatų apibūdinimas pagal Studijų pakopų aprašą parodant sąsajas su numatomais programos studijų rezultatais.

1. LTKS – Lietuvos kvalifikacijų sandara [↑](#footnote-ref-1)